ดัชนีหุ้นวันที่ 14 ก.พ. ปิดลบ 2.74 จุด
ตลาดหุ้นวันที่ 14 ก.พ. ปิดตลาดภาคเช้าที่ระดับ 1,114.66 จุด ลดลง 2.74 จุด มูลค่าการซื้อขาย 18,687 ล้านบาท
14 ก.พ. 2555

ตลาดหุ้นวันที่ 14 ก.พ. ปิดตลาดภาคเช้าที่ระดับ 1,114.66 จุด ลดลง 2.74 จุด มูลค่าการซื้อขาย 18,687 ล้านบาท
ตลาดหุ้นวันที่ 14 ก.พ. ดัชนีปรับตัวลดลงโดยตลอดและมาปิดตลาดภาคเช้าที่ระดับ 1,114.66 จุด ลดลง 2.74 จุด หรือ 0.25% มูลค่าการซื้อขาย 18,687 ล้านบาท
5 อันดับหุ้นที่มีการซื้อขายสูงสุด
1.KBANK ปิดที่ 139 บาท เพิ่มขึ้น 4 บาท หรือ 2.96% มูลค่าการซื้อขาย 1,389 ล้านบาท 2.BANPU ปิดที่ 628 บาท ลดลง 8 บาท หรือ 1.26% มูลค่าการซื้อขาย 1,288 ล้านบาท 3.PTT ปิดที่ 340 บาท ลดลง 6 บาท หรือ 1.73% มูลค่าการซื้อขาย 1,242 ล้านบาท 4.BBL ปิดที่ 166 บาท เพิ่มขึ้น 3 บาท หรือ 1.84% มูลค่าการซื้อขาย 1,173 ล้านบาท 5.SCB ปิดที่ 130 บาท เพิ่มขึ้น 3 บาท หรือ 2.36% มูลค่าการซื้อขาย 1,122 ล้านบาท 
นายกัณฑรา ลดาวัลย์ ณ อยุธยา กรรมการบริหาร บล.ฟินันเซีย ไซรัส กล่าวว่า ตลาดหุ้นไทยปรับตัวลดลง แม้ว่าหุ้นกลุ่มธนาคารจะตอบรับเชิงบวกกรณีเงินนำส่งเข้ากองทุนเพื่อการฟื้นฟูฯ นั้น ต่ำกว่าที่คาด แต่มีแรงขายในหุ้นกลุ่มพลังงาน เข้าเข้าทำให้ดัชนีปิดตลาดภาคเช้าต่ำกว่าแนวรับสำคัญที่ระดับ 1,115 จุด และมีโอกาสหลุดลงไปทดสอบระดับ 1,100 จุดได้ 
อย่างไรก็ตาม แรงขายของนักลงทุนต่างชาติวานนี้ เชื่อว่ายังไม่ได้มีนัยสำคัญ เพราะได้ซื้อต่อเนื่องมา 8-9 วันทำการก่อนหน้านี้ และคาดว่านักลงทุนต่างชาติน่าจะขายบริเวณ 1,130 จุดเป็นต้นไป เพราะรอบนี้ นักลงทุนต่างชาติน่าจะมีต้นทุนบริเวณ 1,075 จุด หากต้องการได้ผลตอบแทนประมาณ 5-8% ก็น่าจะขายที่ระดับ 1,130 จุด เป็นต้นไป